Sindre Bjørnestad Skar
Sindre Bjørnestad Skar (sündinud 22. jaanuaril 1992) on Norra murdmaasuusataja, kes võistleb põhiliselt sprindis. Ta on kahekordne juunioride maailmameister. Tema esimesed täiskasvanute tiitlivõistlused olid 2017. aasta maailmameistrivõistlused Lahtis, kus ta saavutas vabatehnikasprindis 13. koha. 2019. aasta maailmameistrivõistlustel Seefeldis jäi ta vabatehnikasprindis esimesena finaalist välja, saades seitsmenda koha. Maailma karikasarjas debüteeris Skar 20. veebruaril 2011 Drammenis. Esimese poodiumikoha sai ta 7. märtsil 2015 Lahtis vabatehnikasprindis. Esimese etapivõidu sai ta 14. jaanuaril 2017 Dobbiacos samuti vabatehnikasprindis.